35 Diwrnod

Rhaglen deledu ar ffurf drama ddirgelwch yw ***35 Diwrnod*** a ***35 Awr***. Cynhyrchwyd y gyfres gan gwmni Apollo (rhan o grŵp Boom Cymru). Fe'i ddarlledir yn y slot ddrama arferol am 9pm ar nos Sul ar S4C.

Mae'r cyfresi yn dilyn un stori gyda phatrwm tebyg drwy gychwyn wrth ddarganfod corff marw. Wedi hynny mae'r stori yn neidio nôl 35 diwrnod/awr drwy gyflwyno'r sefyllfa a chymeriadau. Mae'r penodau sy'n dilyn yn symud ymlaen drwy amser cyn cyrraedd yn ôl i'r golygfeydd cychwynnol i ddatgelu'r llofrudd.

## Cynhyrchiad 
Awduron y tri cyfres cyntaf oedd Siwan Jones ac Wiliam Owen Roberts. Mae'r ddau yn ddramodwyr sydd wedi ysgrifennu nifer o gyfresi ar gyfer S4C ond dyma'r tro cyntaf i'r ddau gyd-weithio.

Ffilmiwyd y gyfres cyntaf yn 2014 ac fe'i darlledwyd ym mis Mawrth ac Ebrill 2014. Prif leoliad y ffilmio oedd ystad preifat o dai o'r enw Meadow Gate yn Maesycwmer, ger Caerffili. Enw'r stryd yn y gyfres oedd 'Crud yr Awel'.

Cychwynwyd ffilmio yr ail gyfres ar 15 Mehefin 2015 ac fe'i darlledwyd yn Nhachwedd a Rhagfyr 2015. Prif leoliad y gyfres yma oedd swyddfa mewn bloc swyddfa uchel yng nghanol Caerdydd.

Cychwynwyd ffilmio y drydedd gyfres yng Ngorffennaf 2016, mewn lleoliad gwledig y tro hwn. Fe'i darlledwyd ym mis Mawrth ac Ebrill 2017. Lluniwyd y stori unwaith eto gan Siwan Jones a Wil Roberts ac awdur y sgript oedd Siwan Jones.

Cynhyrchwyd y bedwaredd gyfres gyda'r enw *35 Awr* ym 2018, gyda sgript wedi’w hysgrifennu gan Fflur Dafydd. Ffilmiwyd y gyfres yng ngwesty Court Colman Manor ym Mhen-y-bont ar Ogwr. Ar ddechrau'r ffilmio, nid oedd yr actorion yn gwybod pa rannau oeddent am chwarae nac yn gwybod am y cymeriadau arall yn y gyfres.

Ysgrifennwyd pumed cyfres gan Fflur Dafydd unwaith eto, gan ddychwelyd i enw *35 Diwrnod*. Fe'i darlledwyd ar S4C ym mis Ebrill a Mai 2020.

### Addasiad Saesneg
Cynhyrchwyd fersiwn Saesneg o'r rhaglen gyda'r teitl *15 Days*. Addaswyd y stori o drydedd cyfres y fersiwn Cymraeg, gyda'r hanes yn cael ei adrodd dros 15 diwrnod yn hytrach na 35. Mae ambell un o'r cast Cymraeg yn chwarae yr un cymeriadau yn y fersiwn yma hefyd. Mae pedwar pennod yn y gyfres fer ac fe'i darlledwyd rhwng 13 a 16 Mai 2019 ar Channel Five.

## Cyfres 1 
Lleolir y gyfres ar ystad dai gefnog a pharchus 'Crud yr Awel'. Datgelir corff marw Jan ar ddechrau'r gyfres cyn neidio nôl 35 diwrnod ynghynt pan ddaeth y wraig ifanc i fyw i'r stad. Wrth i'r gyfres barhau rydym yn dod i adnabod ei chymdogion yn y stryd a'u cyfrinachau. Datgelir y llofrudd ym munudau cloi'r bennod olaf.

### Cast 
* Lois Jones - Jan Richards 
* Eiry Hughes - Caroline James
* Ceri Murphy - Huw James
* Wyn Bowen Harries - Gruff Morris 
* Olwen Rees - Beti Morris
* Martin Thomas - Ben Morris 
* Ryland Teifi - Richard Jenkins
* Beth Robert - Sali Jenkins
* Matthew Gravelle - Patricia
* Rhys ap William - Tony Morgan
* Catrin Morgan - Linda Morgan
* Aled Pedrick - Mark
* Elin Haf Davies - Cerian Jenkins
* Aled Bidder - Jac Jenkins
* Lucy Hannah - Bethan
* Gabriel Hunter - Rhys
* Martha Herbert - Sioned
* Alys Jones - Melodi
* Rhys ap Hywel - Bobo

### Penodau 
## Cyfres 2 
Lleoliad canolog y gyfres hon yw swyddfa cwmni ymchwilio twyll yswiriant. Yn y bennod cyntaf mae parti'r cwmni yn cymryd lle yn ei swyddfa mewn adeilad tal. Mae Simon yn cyrraedd y swyddfa ac yn siarad a rhywun ar y ffôn, sy'n gofyn i'w gyfarfod ar do'r adeilad. Wrth iddo gyrraedd rydym yn gweld dau berson yn y tywyllwch cyn gweld Simon yn disgyn i'r palmant ymhell islaw. Yna mae'r stori yn teithio 35 diwrnod yn ôl i'r gorffennol lle mae'r gwyliwr yn dod i adnabod y cymeriadau.

### Cast 
* Simon - Mark Flanagan
* Ruth - Lowri Steffan
* Helen - Mair Rowlands
* Jeff - Richard Elis
* Martin - Rhodri Evan
* Katie - Saran Morgan
* Alun - Sion Alun Davies
* Claire - Nia Roberts
* Fran - Caitlin Richards
* Danny - Paul Morgans
* Hazel - Rhian Jones
* Leslie - Bethan Bevan
* Charlie - Garmon Rhys
* Tim Gibson - Rhys Parry Jones
* Tudor - Gareth Milton
* Reg - Gareth Pierce
* Elfyn - Dewi Rhys Williams
* Geraint - Glyn Pritchard
* Chris - Huw Rhys
* Robin - Iestyn Gwyn Jones

### Penodau 
## Cyfres 3 
Mae'r drydedd gyfres yn symud i gefn gwlad ac yn adrodd hanes teulu fferm Dolwen. Mae plant y teulu yn dod adre wedi marwolaeth eu mam, Mair a caiff manylion ei hewyllys ei ddarllen.

### Cast 
* Huw - Ifan Huw Dafydd
* Lissie - Sharon Morgan
* Tom - Owain Gwynn
* Josh - Lloyd Meredith
* Geraint - Geraint Morgan
* Gwenda - Victoria Pugh
* Catrin - Grace O'Brien
* Nia - Mali Jones
* Sara - Siân Reese-Williams
* Dafydd - Owain Arthur
* Ifan - Gwydion Rhys
* Joy - Heledd Gwynn
* Gwyndaf - Dafydd Hywel
* Mair - Gwen Ellis
* Cynthia - Rae Carpenter
* Mabli - Cadi-Gwen Sandall
* Mabon - Efan Arthur Williams
* Macsen - Sonny Parker Jones

### Penodau 
## Cyfres 4 - *35 Awr* 
Mae dwy stori yn cyd-redeg yn y gyfres hon, gydag aelodau rheithgor yn trafod achos o lofruddiaeth a’u bywydau cymhleth mewn ystafell llys a gwesty crand; a'r stori yr achos troseddol dan sylw, sy'n datblygu gydag ôl-fflachiadau i'r gorffennol. Mae'r digwyddiadau yn y gyfres hon yn fwy cyflym gan fod y fformat wedi newid o'r cyfresi blaenorol. Yn lle 35 diwrnod, nawr 35 awr sydd i'r llofruddiaeth.

### Cast
* Val - Gillian Elisa
* Moira - Christine Pritchard
* Haydn - Jâms Thomas
* Lynwen - Lisa Victoria
* Mererid - Tara Bethan
* Taz - Iestyn Arwel
* Ree - Rebecca Hayes
* Carwyn - Dafydd Llŷr Thomas
* Nadine - Lisa Marged
* Matt - Aled Pedrick
* Peredur - Carwyn Jones
* Steve - Gareth John Bale
* Stewart - Ioan Hefin
* Susie - Lowri Palfrey
* Kelvin - Aled ap Steffan
* Leighton - Sion Eifion
* Clerc - Elin Llwyd
* Heulwen - Janet Aethwy
* Joanne - Mari Beard 
* John - Aron Cynan
* Rachel - Rhian Morgan
* Caleb - Iwan Garmon

### Penodau 
## Cyfres 5 - *Parti Plu* 
Mae'r gyfres yma yn cychwyn ar ddiwrnod priodas Bethan a Dylan. Mae'r gwesteion yn cynnwys hen ffrindiau ysgol sydd yn dod at ei gilydd am y tro cyntaf ers 5 mlynedd. Yn y bennod gyntaf, rydym yn gweld fêl priodas a chorff yn y môr. Mae'r stori wedyn yn mynd nôl 35 diwrnod cyn y briodas.

### Cast 
* Beth - Gwenllian Higginson
* Dylan - Geraint Todd

### Penodau 
## Cyfeiriadau 
## Dolenni allanol 
* 
* 35 Diwrnod ar wefan S4C
* 35 Diwrnod ar BBC iPlayer

Categori:Cyflwyniadau rhaglenni teledu 2014
Categori:Rhaglenni teledu Cymraeg
Categori:Rhaglenni teledu drama
Categori:Rhaglenni teledu S4C